एमआईसी की बैठक, गालव के लिए कमेटी
हमेशा प्री-प्लानिंग के साथ पूर्व सूचना देकर बुलाई जाने वाली मेयर इन काउंसिल की बैठक मंगलवार को इमरजेंसी में टेलिफोनिक सूचना पर बुलवाई गई। महापौर विवेक नारायण शेजवलकर ने सभी एमआईसी सदस्याें को मोबाइल पर बैठक की सूचना दी और बुला लिया। अचानक बुलवाई गई एमआईसी बैठक पर नेता प्रतिपक्ष कृष्णराव दीक्षित ने महापौर पर निगम एक्ट उल्लंघन का आरोप लगाया है। महापौर का कहना है कि एक दिन पहले सूचना दे दी गई थी। इसमें किसी को कोई परेशानी नहीं होना चाहिए।
मेयर इन काउंसिल की बैठक मंगलवार को महापौर विवेक शेजवलकर की अध्यक्षता में आयोजित की गई, जिसमें गालव रेस्ट हाउस के मामले को लेकर कमेटी का गठन किया गया। बैठक में टाउन एंड कंट्री द्वारा गालव रेस्ट हाउस के संबंध में लिखे गए पत्र को लेकर चर्चा की गई। कमेटी में एमआईसी के तीन सदस्यों, निगमायुक्त के साथ विभागीय अधिकारियों को शामिल किया गया है। कमेटी मौका मुआयना कर मामले का निराकरण करेगी। ज्ञात रहे कि निगमायुक्त ने गालव रेस्ट हाउस को बंद करने के लिए एमआईसी को पत्र लिखा था।
मप्र नगर पालिका परिषद संचालन अधिनियम 1998 के तहत एमआईसी की बैठक के लिए तीन दिन पहले सूचना देना और एजेंडा बताना जरूरी है। इमरजेंसी में एक दिन पहले सूचना देना चाहिए, लेकिन महापौर ने मनमाने ढंग से बैठक बुला ली,जबकि मुद्दा भी कोई बड़ा नहीं था कृष्णराव दीक्षित, नेता प्रतिपक्ष
शॉर्ट मैसेज के तहत अचानक बैठक बुलाई गई थी। बैठक में विकास के मुद्दों पर चर्चा की गई। अचानक बैठक क्यों बुलाई, यह तो सामान्य ही है। धर्मेंद्र राणा, एमआईसी सदस्य
hin_Deva hin_Deva hin_Deva hin_Deva hin_Deva